**Dod5 darba grupās iestādēm izvirzīto uzdevumu apkopojums**

|  |  |  |
| --- | --- | --- |
| **Sociālo un veselības pakalpojumu piekļūstamība** | | |
| **Atbildīgā iestāde** | **Uzdevumi** | **Komentāri** |
| **Labklājības ministrija** | 1. Esošo budžeta līdzekļu ietvaros, lai veicinātu kvalificētu psihologa pakalpojuma sniedzēju piesaisti, grozīt Ministru kabineta 2010. gada 28. decembra noteikumus Nr. 1208 "Noteikumi par psihologa pakalpojuma apjomu personai līdz 18 gadiem, kurai pirmreizēji noteikta invaliditāte un kura dzīvo ģimenē, kā arī tās likumiskajam pārstāvim, un pakalpojuma saņemšanas kārtību", paredzot:  * paaugstināt psihologa pakalpojuma cenu līdz 35,00 *euro* par vienu konsultāciju; * ieviest individuālo konsultāciju organizēšanas izmaksas psihologa pakalpojuma sniedzējiem 2,29 *euro* apmērā; * palielināt administrēšanas izdevumiem novirzāmā finansējuma apjomu līdz 20%.  1. Ņemot vērā zemo psihologa pakalpojuma pieprasījumu, 2023.gadā veikt psihologa pakalpojuma izpildes analīzi, lai identificētu pakalpojuma saņēmēju skaita nelielā pieprasījuma iemeslus un nepieciešamos pilnveidojumus. 2. 2023.gada budžeta veidošanas procesā virzīt politikas iniciatīvu asistenta pakalpojuma nodrošināšanai personām ar I grupas redzes invaliditāti pabalsta paaugstināšanai no 01.01.2023. Paredzēts, ka pabalsts tiks paaugstināts līdz29,80 *euro* nedēļā, līdzšinējo 17,07 *euro* vietā, jeb vidēji mēnesī 129,03 *euro*, līdzšinējo 73,43 *euro* vietā. 3. 2023.gada budžeta veidošanas procesā virzīt politikas iniciatīvu transporta pabalsta paaugstināšanai no 01.01.2023. Paredzēts, ka pabalsts tiks paaugstināts līdz 105 *euro* par sešu mēnešu periodu, līdzšinējo 79,68 *euro* vietā. 4. Turpināms darbs pie surdotulku atalgojuma palielināšanas jautājuma – 2023.gada budžeta veidošanas procesā sniegt pieprasījumu par atalgojuma apmērs palielināšanu par 18%. 5. 2023.gada budžeta veidošanas procesā virzāms jautājums par papildu nepieciešamā finansējuma piešķiršanu suņu – pavadoņu pakalpojuma nodrošināšanai (3 suņu iegādei un apmācībai). 6. Labklājības ministrija atbalsta personas lēmumu pieņemšanā pakalpojumu virza kā pastāvīgu, no valsts budžeta finansētu pakalpojumu. 2023.gada budžeta veidošanas procesā Labklājības ministrija virza iniciatīvu atbalsta personas lēmumu pieņemšanā pakalpojuma ieviešanai pilngadīgām personām ar garīga rakstura traucējumiem, kurām noteikta I vai II invaliditātes grupa no 01.07.2023. 7. Turpināt darbu pie tehnisko palīglīdzekļu pakalpojuma nodrošināšanas pilnveidošanas, kas paredz:  * autosēdeklīšu nodrošināšanas pakalpojuma pilnveidošana; * risināt jautājumu par bateriju nodrošināšanu dzirdes aparātu lietotājiem un dzirdes aparātu apkopes komplektu finansēšanu.  1. Izvērtēt iespēju ieviest nestandarta tehnisko palīglīdzekļu finansēšanu no valsts budžeta bez priekšapmaksas, piemēram, ar “vaučera” sistēmu. 2. Līdz 30.04.2025. Atveseļošanas un noturības mehānisma pasākuma “Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai” ietvaros pilnveidos Sociālās integrācijas valsts aģentūras sniegto valsts finansēto sociālās un profesionālās rehabilitācijas pakalpojumu. 3. Obligātā sociālo pakalpojuma groza ieviešanai Labklājības ministrija gatavo likumprojektu, kuru plānots iesniegt Saeimā līdz 2022.gada beigām. 4. Individuālā budžeta modeļa ieviešanai Labklājības ministrija strādā pie konceptuālā ziņojuma izstrādes, kura pilnvērtīgai izstrādei papildus, līdz 31.10.2022., tiek izstrādāta *metodika atbalsta apmēra noteikšanai bērniem ar funkcionāliem traucējumiem*, līdz ar ko konceptuālā ziņojums izstrāde var kavēties. Ja Ministru kabinets atbalstīs individuālā budžeta modeļa ieviešanu un tam tiks atrasti nepieciešamie finanšu līdzekļi, individuālā budžeta modeļa ieviešanu varētu uzsākt 2024.gadā. 5. Personu ar invaliditāti nodarbinātības veicināšanai tiks izveidots konsultatīvais atbalsta centrs, lai nodrošinātu kompleksu atbalstu personu ar invaliditāti iekļaujošai nodarbinātībai. 6. Sagatavot izvērtējumu ar iespējamiem risinājumiem specializētajās darbnīcās izgatavotās produkcijas realizācijai un iespējām specializētās darbnīcas pakalpojuma saņēmējiem saņemt samaksu “stipendiju” par ieguldīto darbu. 7. Izvērtēt iespēju pilnveidot grupu dzīvokļu pakalpojumu – noteikt, kādi sociālie pakalpojumi nodrošināmi grupu dzīvokļos, izcelt labās prakses piemērus. 8. Sociālo darbinieku izpratnes veicināšana par nepieciešamību nodrošināt atbalstu personām, t.i., kā efektīvāk palīdzēt personām ar invaliditāti, meklēt risinājumu nestandarta situācijās. |  |
| **Veselības ministrija** | * 1. Sadarbībā ar Labklājības ministriju regulāri informēt ģimenes ārstus par izmaiņām sociālo pakalpojumu jomā.   2. Izstrādāt un izplatīt informatīvos materiālus par valsts apmaksātajiem veselības aprūpes pakalpojumiem un to saņemšanas kārtību.   3. Veicināt veselības aprūpes pakalpojumu piekļūstamību, gan fizisko, gan pēc iespējas savlaicīgu to saņemšanu.   4. Aktualizēt sarunas ar ārstniecības iestādēm par piekļūstamības prasību nodrošināšanu, t.sk. vērtējot pašu iestāžu iekšējos plānus vides piekļūstamības prasību ieviešanai.   5. Nodrošināt plānveida pārbaudes, konsultācijas ar tām ārstniecības iestādēm, kuras reģistrētas līdz 2014.gadam un kuras nav norādījušas informāciju par vides piekļūstamības nodrošināšanu, lai apzinātu faktisko situāciju vides piekļūstamības nenodrošināšanai veselības aprūpes pakalpojumu sniedzēju vidū.   6. Nodrošināt regulāru datu analīzi par vides piekļūstamību ārstniecības iestādēs.   7. Aktualizēt sarunās ar pašvaldībām, lai rastu risinājumus ģimenes ārstu prakšu izvietojumam pašvaldību ēkās, piedāvājot zemāko cenu un vides piekļūstamību, t.sk. identificējot pašvaldības, kurās ir grūtības nodrošināt veselības aprūpes pakalpojumu piekļūstamību, atsevišķi vērtējot ģimenes ārstu prakšu piekļūstamību. |  |
| **Invalīdu un viņu draugu apvienība “Apeirons”** | Līdz 2023.gada I ceturkšņa beigām apkopot informāciju, kā veicināt asistenta pakalpojuma sniedzēju piesaisti ar bonusu sistēmu, t.sk vērtējot ārvalstu praksi. | Atbildīgie LM, Apeirons līdzatbildīgie.  Apeirons iesniedz informācijas apkopojumu ~ 01.2023. |
| * **Atbalsts personu ar funkcionālajiem traucējumiem individuālo mājokļu pielāgošanai** * **Daudzdzīvokļu māju koplietošanas telpu pielāgošana** | | |
| **Atbildīgā iestāde** | **Uzdevumi** | **Komentāri** |
| **Labklājības ministrija, Vides aizsardzības un reģionālās attīstības ministrija, Ekonomikas ministrija un pašvaldības** | Kopīgi izstrādāts konceptuālais ziņojums, kurā sniegti priekšlikumi vienota normatīvā akta izstrādei par valsts un pašvaldību sadarbību mājokļu piekļūstamības sekmēšanai personām ar funkcionālajiem traucējumiem pēc ANM ieguldījuma beigām (pēc 2024.gada), pirms tam:   * izvērtējot ANM ieguldījumu, līdzšinējo valsts un pašvaldību ieguldījumu un labdarības maratona DOD 5 saziedoto līdzekļu ieguldījumu personu ar funkcionāliem traucējumiem mājokļu pielāgošanas nodrošināšanai, tostarp analizējot trūkumus un sarežģījumus, ar kuriem ir saskārušies atbalsta sniedzēji; * VARAM, EM un LM organizējot atsevišķas tikšanās ar pašvaldībām (gan tām, kas šobrīd piedāvā atbalstu mājokļa pielāgošanai, gan tām, kurām tāda nav), lai rastu kopīgu risinājumu par to, kādi kritēriji un kāda finansējuma kārtība būtu nosakāma mājokļu pielāgošanas atbalsta sniegšanai personām ar funkcionāliem traucējumiem. | Priekšlikumi sniedzami 2025.g. |
| * **Būvspeciālistu atbildības stiprināšana** * **Vides piekļūstamības ekspertu sagatavošana un iesaiste būvniecības procesā** * **Būvniecības nozaru speciālistu apmācības** * **Kultūrvēsturisko ēku/objektu piekļūstamība** | | |
| **Atbildīgā iestāde** | **Uzdevumi** | **Komentāri** |
| **Labklājības ministrija** | Līdz 2024.gada beigām nodrošināt vides piekļūstamību 63 valsts un pašvaldības ēkās, kurās tiek sniegti labklājības nozares publiskie pakalpojumi vai pašvaldību sociālie pakalpojumi. |  |
| **Kultūras ministrija** | * 1. Līdz 2022.gada beigām sagatavot vispārīgus pamatprincipus, līdz 2025. gadam vadlīnijas vēsturiskās vides apbūves, t.sk. Rīgas vēsturiskās apbūves piekļūstamības veicināšanai.   2. Sākot no 2023.gada Latvijas Arhitektūras gada balvā vienu no kritērijiem ieviest universālā dizaina un piekļūstamības principu ievērošanu. | 1.uzdevuma atbildīgie kultūras mantojumu pārvalde |
| **Ekonomikas ministrija** | Īstermiņa   1. Izvērtēt nepieciešamību stiprināt būves īpašnieka (būvniecības ierosinātāja) atbildību gadījumā, ja netiek ievērotas vides piekļūstamības prasības. 2. Veicināt sertificēto speciālistu izpratni par vides piekļūstamības prasībām ar vadlīniju, semināru, apmācību u.c. metodēm. 3. Stiprināt sertificētās personas atbildību, uzlabot vides piekļūstamības uzraudzības procesu (izvērtēt nepieciešamību pārbaudīt ēku vides piekļūstamību pirms būves nodošanas ekspluatācijā, piemēram, publiskām būvēm, kā arī ēkas ekspluatācijas laikā). 4. Izvērtēt nepieciešamību ēkas būvniecības projekta obligātu saskaņošanu ar vides piekļūstamības ekspertu. 5. Identificēt prasības, kādas izvirzāmas vides piekļūstamības ekspertam un kurai institūcijai varētu piekrist šāda funkcija.   Ilgtermiņa   1. Ierobežot tiesības atkāpties no vides piekļūstamības prasību nodrošināšanas (nepieciešami grozījumi Būvniecības likuma 91.pantā). |  |
| * **Izglītības iestāžu piekļūstamība** * **Iekļaujoša mācību procesa pilnveidošana** | | |
| **Atbildīgā iestāde** | **Uzdevumi** | **Komentāri** |
| **Izglītības un zinātnes ministrija** | * 1. Vērtējot normatīvajos aktos iekļautās prasības izglītojamo ar speciālajām vajadzībām iekļaušanai izglītības procesā un to reālo nodrošinājumu izglītības iestādēs, identificēt trūkumus, kas kavē iekļaujošas izglītības nodrošināšanu.   2. Turpināt palielināt izglītības iestāžu piekļūstamību un dažādu atbalsta materiālu sagatavošanu.   3. Pilnveidot valsts izglītības informācijas sistēmā (VIIS) iekļautos izglītības iestāžu vides piekļūstamības vērtēšanas kritērijus.   4. Izstrādāt vienotu bērnu no 1,5 līdz 5 gadu vecumam agrīnās attīstības vajadzību novērtējuma metodisko instrumentu lietošanai pirmsskolas izglītības iestādēs un ģimenes ārstu praksēs.   5. Sagatavot priekšlikumus par iespējām sniegt atbalstu bērniem ar speciālajām vajadzībām atbilstoši viņu vajadzībām, nesaistot to ar izglītojamajam ieteiktās speciālās izglītības programmas kodu (izņemot bērnus ar 58, 59 kodu).   6. Definēt jaunu monitoringa rādītāju par bērniem ar speciālajām vajadzībām nodrošinātajiem atbalsta pasākumiem izglītības iestādēs.   7. Izstrādāt monitoringa rīku, kas uzskaita un novērtē, cik bērni ar speciālajām vajadzībām pēc vispārējās izglītības iestādes pabeigšanas turpina mācības kādā citā vai augstākajā mācību iestādē un iespējas iekļauties darba tirgū.   8. Sadarbībā ar pašvaldībām un izglītības iestādēm izstrādāt priekšlikumus par iespējām pilnveidot interešu izglītību bērniem ar speciālajām vajadzībām. |  |
| * **Sabiedriskā transporta piekļūstamība** * **Vēlēšanu procesa piekļūstamība** | | |
| **Atbildīgā iestāde** | **Uzdevumi** | **Komentāri** |
| **Satiksmes ministrija** | Īstermiņa   1. Attīstīt un nodrošināt aktuālās informācijas nodrošināšanu par sabiedriskā transporta reisiem pieturās un tīmekļvietnēs, lai personas, t.sk. ar funkcionāliem traucējumiem, spētu ērti plānot savu dienu un iegūt visu nepieciešamo informāciju par sabiedriskā transporta maršrutiem, kursēšanas laikiem, īslaicīgām izmaiņām u.tml. 2. Regulāri apkopot informāciju par personu skaitu, kuras sabiedrisko transportu izmanto ar valsts noteiktajiem braukšanas maksas atvieglojumiem.    1. Organizēt regulārus kontroles braucienus, lai pārliecinātos par piekļūstamības kvalitātes nodrošināšanu, nepieciešamības gadījumā lūdzot tās novērst saprātīgā termiņā.    2. Nodrošinās, ka noris autobusu vadītāju, apkalpojošā personāla izglītošana par personu ar invaliditāti apkalpošanas vajadzībām.   Ilgtermiņa   * 1. Dažādu līmeņu stratēģiskā plānošana, lai mobilitātes pakalpojumi kļūtu arvien pieejamāki ikvienam iedzīvotājam;   2. Izveidot un uzturēt sabiedriskā transporta biļešu tirdzniecības sistēmu, kurai pieslēgtie biļešu tirdzniecības pakalpojuma sniedzēji nodrošinās personām ar I vai II invaliditātes grupu, personām līdz 18 gadu vecumam ar invaliditāti iespēju iegādāties biļetes elektroniski uz visiem reģionālās nozīmes autobusu un vilcienu maršrutiem bez papildu apkalpošanas maksas;   3. Atbilstošas infrastruktūras izbūves un esošās pielāgošanas veicināšana, lai nodrošinātu piekļūstamību reģionālās nozīmes sabiedriskajam transportam;   4. Kvalitatīvāks, modernāks transportlīdzekļu aprīkojums, t.sk. jaunākās un modernākās vizuālās un audiālās apziņošanas sistēmas;   5. Dažādu IT sistēmu attīstība, lai veicinātu iedzīvotāju mobilitāti (t.sk. maršruta plānotāja pilnveide). | Noteikt uzdevumus, kuriem nepieciešams finansējums un uzdevumu izpildes termiņu, kā arī rezultatīvo rādītāju noteikšanu. |
| **Centrālā vēlēšanu komisija** | Īstermiņa   1. Īstenot mērķa grupas aptauju vai padziļinātās intervijas par nepieciešamajiem pasākumiem vēlēšanu procesa piekļūstamības veicināšanai, kā arī sadarbībā ar nevalstisko organizāciju pārstāvjiem identificēt trūkumus vēlēšanu procesa piekļūstamības nodrošināšanai. 2. Darba grupa ar atbildīgajām iestādēm par nepieciešamajiem grozījumiem vēlēšanu likumos vēlēšanu procesa piekļūstamības veicināšanai. 3. Projekta izstrāde materiāltehniskā nodrošinājuma pilnveidošanai vēlēšanu iecirkņos personām ar funkcionāliem traucējumiem. 4. Nodrošināt vēlēšanu iecirkņu piekļūstamības novērtēšanu, izmantojot atbilstošāko piekļūstamības pašnovērtējuma anketu.   Ilgtermiņa   1. Normatīvajos aktos (Saeimas vēlēšanu likums, Pašvaldības domes vēlēšanu likums, Eiropas Parlamenta vēlēšanu likums) noteikt prasības vēlēšanu procesa piekļūstamības nodrošināšanai. 2. Sagatavot un iesniegt izskatīšanai parlamentā grozījumus Saeimas vēlēšanu likumā, Eiropas Parlamenta vēlēšanu likumā, Pašvaldības domes vēlēšanu likumā, ar kuriem tiktu nostiprināts pienākums partijām un partiju apvienībām iesniegt priekšvēlēšanu programmas vēlētājiem ar funkcionāliem traucējumiem pieejamos formātos (vieglajā valodā, audiālā formātā u.tml.). 3. Līdz 2026. gada Saeimas vēlēšanām ne mazāk kā 50% un turpmāk uz katrām nākamajām Saeimas vēlēšanām papildu 20% vēlēšanu iecirkņu piekļūstamības nodrošināšana vēlētājiem ar funkcionālajiem traucējumiem, t.sk. vēlēšanu iecirkņu nodrošināšana ar nepieciešamo papildu aprīkojumu, lai nodrošinātu vēlēšanu procesa piekļūstamību personām ar funkcionāliem traucējumiem. | Viesiem uzdevumiem nepieciešams papildu finansējums un cilvēkresursi.  Atbildīgā iestāde TM, līdzatbildīgie CVK |
| **Informatīvās telpas,** **kultūras un sporta piekļūstamība** | | |
| **Atbildīgā iestāde** | **Uzdevumi** | **Komentāri** |
| **Vides aizsardzības un reģionālās attīstības ministrija** | 1. Izplatīt labās prakses piemērus par tīmekļvietņu piekļūstamību; 2. Nodrošināt semināra tipa apmācības (izvērtējot iespēju sagatavot video apmācības, kas būtu izmantojamas atkārtoti) par tīmekļa vietņu piekļūstamību nodrošināšanu, kas būtu izmantojamas gan valsts un pašvaldības iestādēm, gan privātajām iestādēm un nevalstiskajām organizācijām. 3. Piesaistīt nevalstisko organizāciju (turpmāk – NVO) pārstāvjus tīmekļvietņu testēšanā gan to izstrādes stadijā, gan darba vidē. |  |
| **Kultūras ministrija** | Īstermiņa   1. Valsts informācijas sistēmas “Latvijas digitālās kultūras karte” uzskaites veidlapās pārskatīt piekļūstamības rādītāju parametru formulējumus. 2. Pārskatīt Ministru kabineta 2017. gada 30. maija noteikumus Nr. 291 "Noteikumi par oficiālās statistikas apkopošanu kultūras jomā", iekļaujot papildu rādītājus par kultūras nozares sniegto pakalpojumu piekļūstamību. 3. Izstrādāt vadlīnijas kultūras iestāžu vadītājiem, darbiniekiem un kultūras norišu organizatoriem par piekļūstamas kultūras vides un kultūras satura veidošanu. 4. Informatīvu un izglītojošu pasākumu organizēšana kultūras nozarē strādājošajiem, lai veicinātu izpratni par kultūras piekļūstamību.   Ilgtermiņa   1. Īstenot pētījumu par kultūras pakalpojumu piekļūstamības nodrošināšanu personām ar funkcionāliem traucējumiem. 2. Veikt auditu KM padotības iestādēs, vērtējot vides, kultūras satura un informācijas piekļūstamību. 3. Īstenot pasākumus auditā identificēto piekļūstamības trūkumu novēršanai kultūras jomā. 4. Nodrošināt Latvijā ar valsts atbalstu producēto filmu subtitrēšanu cilvēkiem ar dzirdes traucējumiem. 5. Kultūras ministrijas resora iestāžu tīmekļvietnēs nodrošināt piekļūstamības paziņojumu, t.i., ievietot informāciju par kultūras iestādes fizisko piekļūstamību un tās sniegto pakalpojumu piekļūstamība. |  |
| **Izglītības un zinātnes ministrija** | 1. Stiprināt izpratni par sporta piekļūstamību visos līmeņos (iestāžu, sabiedrības u.c.). 2. Sporta būvju piekļūstamības nodrošināšanai iesaistīt NVO pārstāvjus gan būvniecības projekta izstrādē, gan arī būvniecības procesā. 3. Izplatīt labās prakses piemērus par sporta infrastruktūras piekļūstamību dažādām sporta organizācijām, pašvaldībām, NVO u.c. iestādēm vai organizācijām. |  |